open-index/open-wikipedia-markdown huggingface dataset:
కాలేరు వెంకటేశ్

**కాలేరు వెంకటేశ్‌**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున అంబర్‌పేట్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జీవిత విశేషాలు
వెంకటేశ్ 1960, డిసెంబరు 10న ఆంజనేయులు, జయమ్మ దంపతులకు తెలంగాణ రాష్ట్రం, హైదరాబాదులోని గోల్నాకలో జన్మించాడు. ఢిల్లీ విశ్వవిద్యాలయం నుండి బియస్సీ, ఎల్.ఎల్.బి డిగ్రీలను పూర్తిచేసాడు. న్యాయవాద వృత్తిని చేపట్టాడు. 2005లో హైదరాబాదులోని క్రిమినల్ కోర్టు బార్ అసోసియేషన్ కు అధ్యక్షునిగా ఉన్నాడు.

## వ్యక్తిగత జీవితం
వెంకటేశ్ కు పద్మతో వివాహం జరిగింది. వారికి ఇద్దరు పిల్లలు కాలేరు మణికాంత్, దీప్తి పటేల్ ఉన్నారు.

## రాజకీయ విశేషాలు
అతను భారత జాతీయ కాంగ్రెస్ పార్టీలోకి చేరడం ద్వారా రాజకీయ జీవితాన్ని ప్రారంభించాడు. 2005 నుండి 2012 వరకు క్రిమినల్ కోర్టు బార్ అసోసియేషన్ అధ్యక్షుడిగా, 2009 నుండి 2012 వరకు గ్రేటర్ హైదరాబాదు మ్యునిసిపాలిటీలో కాంగ్రెస్ పార్టీ ఫ్లోర్ లీడరుగా, 2009 నుండి 2014 వరకు గోల్నాకలో గ్రేటర్ హైదరాబాదు మున్సిపల్ కార్పోరేషన్కుకార్పొరేటర్‌గా పనిచేసాడు. తరువాత అతను తెలంగాణ రాష్ట్రసమితి పార్టీలో చేరాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై అంబర్‌పేట్ శాసనసభ నియోజకవర్గం నుండి పోటీ చేసి సమీప భారతీయ జనతా పార్టీ అభ్యర్థి జి. కిషన్ రెడ్డి పై 1016 ఓట్ల మెజారిటీతో గెలుపొందాడు.

ఆయన 2023లో జరిగిన శాసనసభ ఎన్నికలలో బీఆర్ఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సి.కృష్ణ యాదవ్‌పై 24537 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

## మూలాలు

## ఇతర లింకులు

వర్గం:జీవిస్తున్న ప్రజలు
వర్గం:1960 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:తెలంగాణ శాసన సభ్యులు (2018)
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా న్యాయవాదులు
వర్గం:హైదరాబాదు జిల్లా రాజకీయ నాయకులు
వర్గం:తెలంగాణ శాసన సభ్యులు (2023)
కార్తీకదీపం (బుల్లితెర ధారావాహిక)

**కార్తీక దీపం** ఒక భారతీయ తెలుగు బుల్లితెర ధారావాహిక. ఇది స్టార్ మాలో సోమవారం నుండి శనివారం వరకు రాత్రి 7:30 గంటలకు ప్రసారం అవుతుంది, హాట్‌స్టార్‌లో కూడా ప్రసారం అవుతుంది. ప్రేమి విశ్వనాథ్, నిరుపమ్ పరిటాల ఈ ధారావాహికలో ప్రధాన పాత్రధారులు. ప్రదర్శన ప్రారంభమైనప్పటి నుండి రేటింగ్స్ చార్టులో స్థిరంగా అగ్రస్థానంలో ఉంది. ఈ సీరియల్ మలయాళంలో ప్రసారం అవుతున్న కరుతముతూ సీరియల్ ఆధారంగా నిర్మించబడింది. ఇది ఆసియానెట్ ఛానల్ లో ప్రసారం అవుతుంది.

## కథ
ముదురు రంగు చర్మం ఉన్న స్వచ్ఛమైన హృదయపూర్వక అమ్మాయి దీప (ప్రేమి విశ్వనాథ్) జీవితం చుట్టూ ఈ కథ తిరుగుతుంది. ఆమె నల్లటి చర్మం రంగు కారణంగా ఆమె అనేక కష్టాలను ఎదుర్కొంటుంది. డాక్టర్ కార్తీక్ (నిరుపమ్ పరిటాల) ను దీప వివాహం చేసుకుంటుంది.కానీ ఒక అనుమానం వల్ల దీప, కార్తీక్ విడిపోయారు. ఎనిమిది ఏళ్ళుగా ఎడబాటుగా ఉంటున్నవాళ్ళు మళ్ళీ ఎలా కలుసుకుంటారో అనేది ఇప్పుడు ప్రస్తుతం జరుగుతున్న కథ.

## తారాగణం
* దీపగా ప్రేమి విశ్వనాథ్
* డాక్టర్ కార్తీక్ గా నిరుపమ్‌ పరిటాల 
* మౌనితగా షోబా శెట్టి 
* సౌందర్యగా అర్చన అనంత్ 
* విహారీగా వేణుగోపాల్ 
* తులసిగా సీతా మహాలక్ష్మి 
* ఆదిత్యగా యశ్వంత్ 
* శ్రావ్యగా సంగీత కామత్ 
* సౌర్యగా బేబీ కృతిక 
* హిమాగా బేబీ సహ్రుదా 
* దుర్గా ప్రసాద్ పాత్రలో నరసింహరెడ్డి 
* శ్రీలతగా యశ్వి కనకాల
* భాగ్యలక్ష్మిగా ఉమదేవి 
* జ్వాలగా అమూల్య గౌడ
* కీర్తి భట్

## ప్రత్యేక ప్రదర్శన

## మూలాలు

వర్గం:తెలుగు ధారావాహికలు
చౌహాన్ (ఇంటి పేరు)

భారత ఉపఖండంలో నేపాల్ లో చౌహాన్  ప్రధానంగా కనిపించే ఇంటిపేరు.

ఇది భారతదేశంలోని హిమాచల్ ప్రదేశ్, పంజాబ్, రాజస్థాన్, జమ్మూ కాశ్మీర్, గుజరాత్, మధ్యప్రదేశ్, హర్యానా, ఉత్తర ప్రదేశ్, ఉత్తరాఖండ్, జార్ఖండ్, మహారాష్ట్ర, బీహార్ రాష్ట్రాల్లో కనిపించే భంగీ (చుహ్రావ్), రాజ్ పుత్, కోలి కుల సమూహాలలో కనిపిస్తుంది. 

## చౌహాన్  ఇంటిపేరుగల వ్యక్తులు
* అనిల్ చౌహాన్
* ఫగు చౌహాన్
* దారా సింగ్ చౌహాన్
* సంజయ్ సింగ్ చౌహాన్
* అన్షుల్ చౌహాన్
* అశోక్ చవాన్
* అనుజ చౌహాన్
* బహదుర్ సింగ్ చౌహాన్
* చార్లీ చౌహాన్
* చేతన్ చౌహాన్
* గజేంద్ర చౌహాన్
* గోగాజీ చౌహాన్
* హమ్మీర్ దేవ్ చౌహాన్, రణతంబోర్ రాజు
* జగ్జీత్ సింగ్ చౌహాన్
* మనీత్ చౌహాన్
* మోహిత్ చౌహాన్
* ప్రభు చౌహాన్
* పృథ్వీరాజ్ చౌహాన్, ఢిల్లీ రాజు
* పృథ్వీరాజ్ చవాన్
* రాజేష్ చౌహాన్
* రాజ్‌కుమార్ చౌహాన్
* రవి చౌహాన్
* రోహిత్ జుగ్రాజ్ చౌహాన్
* సంజయ్ చౌహాన్ (రాజకీయవేత్త), సిమ్లా మున్సిపల్ కార్పొరేషన్ మేయర్
* సంజయ్ సింగ్ చౌహాన్ (జననం 1961), గుజ్జర్ నాయకుడు
* సంజయ్ చౌహాన్ (స్క్రీన్ రైటర్) (జననం 1962), భారతీయ స్క్రీన్ రైటర్
* సంజయ్ పురాన్ సింగ్ చౌహాన్ (జననం 1975), భారతీయ చలనచిత్ర దర్శకుడు, స్క్రీన్ రైటర్
* సాహబ్ సింగ్ చౌహాన్
* కెప్టెన్ సంజయ్ చౌహాన్, భారతీయుడు సైనికుడు
* శివరాజ్ సింగ్ చౌహాన్
* సోనాల్ చౌహాన్
* సోనికా చౌహాన్
* సుభద్ర కుమారి చౌహాన్
* సునిధి చౌహాన్
* విక్రమ్ సింగ్ చౌహాన్
* హేమంత్ చౌహాన్
* ఇయాన్ దేవ్ సింగ్ చౌహాన్
* అదితి చౌహాన్
* సిద్ధార్థ్ చౌహాన్
* నేహా చౌహాన్
* దేవేష్ చౌహాన్

## మూలాలు
*

వర్గం:ఇంటిపేర్లు
సోయం బాపూ రావు

**సోయం బాపురావు** భారత రాజకీయ నాయకుడు. భారతీయ జనతా పార్టీ సభ్యునిగా 2019 భారత సార్వత్రిక ఎన్నికలలో తెలంగాణలోని ఆదిలాబాద్ నుండి భారత పార్లమెంటు దిగువ సభ అయిన లోక్‌సభ ఎన్నికయ్యాడు .

సోయం బాపూరావు 2024 డిసెంబర్ 5న హైదరాబాద్ గాంధీభవన్‌లో టీపీసీసీ అధ్యక్షుడు బి. మహేష్ కుమార్ గౌడ్ సమక్షంలో భారత జాతీయ కాంగ్రెస్ పార్టీలో చేరాడు.

## మూలాలు

వర్గం:జీవిస్తున్న ప్రజలు
వర్గం:17వ లోక్‌సభ సభ్యులు
వర్గం:తెలంగాణ నుండి ఎన్నికైన లోక్‌సభ సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:ఆదిలాబాదు జిల్లా వ్యక్తులు
బీరం హర్షవర్దన్ రెడ్డి

**బీరం హర్షవర్దన్‌ రెడ్డి**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కొల్లాపూర్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
హర్షవర్ధన్ రెడ్డి 1978, ఆగస్టు 31న లక్ష్మారెడ్డి - బిచ్చమ్మ తెలంగాణ రాష్ట్రం, నాగర్ కర్నూల్ జిల్లా, కొల్లాపూర్ సమీపంలోని సింగోటం గ్రామంలో జన్మించాడు. తండ్రి లక్ష్మారెడ్డి సింగోటం గ్రామ సర్పంచ్ గా, జిల్లా కో-ఆపరేటివ్ బ్యాంక్ డైరెక్టర్‌గా పనిచేశాడు. 2001లో ఉస్మానియా విశ్వవిద్యాలయం పరిధిలోని పిఆర్ఆర్ లా కళాశాల నుండి ఎల్.ఎల్.బి. పూర్తిచేసిన హర్షవర్ధన్ రెడ్డి, తరువాత 10 సంవత్సరాలు న్యాయవాదిగా పనిచేశాడు.

## వ్యక్తిగత జీవితం
హర్షవర్ధన్ రెడ్డికి విజయతో వివాహం జరిగింది.

## రాజకీయ విశేషాలు
తెలుగుదేశం పార్టీతో రాజకీయ జీవితాన్ని ప్రారంభించిన హర్షవర్ధన్ రెడ్డి, కొన్నిరోజులు వైఎస్ఆర్ కాంగ్రెస్ పార్టీలో పనిచేశాడు. ఆ తరువాత కాంగ్రెస్ పార్టీలో చేరాడు. 2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ అభ్యర్థిగా పోటీచేసి తెలంగాణ రాష్ట్ర సమితి పార్టీ అభ్యర్థి జూపల్లి కృష్ణారావు చేతిలో 10,498 ఓట్ల తేడాతో ఓడిపోయాడు. 2018లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ టికెట్ పై పోటీచేసి తెలంగాణ రాష్ట్ర సమితి పార్టీ అభ్యర్థి జూపల్లి కృష్ణారావుపై 12,543 ఓట్ల మెజారిటీతో గెలుపొందాడు. 2018 ఎన్నికల అనంతరం కాంగ్రెస్ పార్టీకి రాజీనామా చేసి, తెలంగాణ రాష్ట్ర సమితి పార్టీలో చేరాడు. ఆయనను 2023లో జరిగే శాసనసభ ఎన్నికల్లో కొల్లాపూర్ నుండి బీఆర్‌ఎస్‌ ఎమ్మెల్యే అభ్యర్థిగా ప్రకటించారు.
## ఇతర వివరాలు
మారిషస్, యునైటెడ్ అరబ్ ఎమిరేట్స్, యునైటెడ్ కింగ్‌డమ్, యునైటెడ్ స్టేట్స్ ఆఫ్ అమెరికా మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:తెలంగాణ శాసన సభ్యులు (2018)
వర్గం:కొల్లాపూర్
వర్గం:నాగర్‌కర్నూల్ జిల్లా నుండి ఎన్నికైన శాసన సభ్యులు
వర్గం:నాగర్‌కర్నూల్ జిల్లా వ్యక్తులు
వర్గం:1978 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:నాగర్‌కర్నూల్ జిల్లా రాజకీయ నాయకులు
మల్లేశం

**మల్లేశం** 2019 లో విడుదలైన తెలుగు సినిమా. చేనేత కళాకారుడు చింతకింది మల్లేశం జీవిత కథ ఆధారంగా ఈ చిత్రం రూపొందించబడినది.

## కథ
ఈ చిత్ర కథ 1980-1990 ల మధ్య కాలం లోనిది. నల్గొండ జిల్లాలోని ఓ కుగ్రామం. ఆ గ్రామస్తుల్లో మల్లేశం కుటుంబం నేతపని చేస్తూ జీవితాన్ని గడుపుతూ ఉంటారు. ఇంకా ఆ గ్రామంలో చాలా మంది ఇదే వృత్తిలో జీవనం సాగిస్తూ అప్పుల్లో కూరుకుపోతారు. అయితే మల్లేశం చిన్నతనం నుంచి అమ్మ లక్ష్మీ (ఝాన్సీ (నటి)) ఆసు పనిచేయడంతో చేయి నొప్పిలేస్తుంటుంది. భుజం కూడా పడిపోయేస్థితికి వస్తుంది. ఆ ఊర్లో చాలా మందిది అదే పరిస్థితి. అమ్మ పడే కష్టాలు ఎలాగైనా దూరం చేయాలని చిన్నప్పటీ నుంచే ఏదో ఒకటి ప్రయత్నిస్తుంటారు. మల్లేశం పెద్దయ్యాక ఒక్కొక్క ఆలోచనతో ఆసుయంత్రం వైపు అడుగులు వేస్తాడు. ఆ యంత్రాన్ని తయారుచేయడానికి ఊర్లో అప్పులు చేస్తాడు. ఆసు యంత్రం చేస్తున్న మల్లేశంను ఊర్లో అందరూ ఎగతాళి చేస్తారు. పిచ్చొడు అంటూ గెలీచేస్తారు. 

మల్లేశంను ఇలాగే  వదిలేస్తే.. నిజంగానే పిచ్చొడు అయిపోతాడేమో అని తల్లిదండ్రులు భయపడి పెళ్లి చేస్తే అయినా బాగుపడతాడని భావిస్తారు. ముందు పెళ్లి వద్దని వారించినా.. తను ప్రేమిస్తున్న మరదలు పద్మ(అనన్య) పెళ్లి కూతురు అనే సరికి మల్లేశం పెళ్లికి ఒప్పుకుంటాడు. ఇక పెళ్లి అయినాసరే ఆసుయంత్రం తయారు చేయాలన్న ప్రయత్నాలను కొనసాగిస్తాడు. పద్మ కూడా ఆసుయంత్రం చేయమని ప్రోత్సహిస్తుంది. అయితే ఓసారి ఆసుయంత్రాన్ని పరీక్షించబోతే మోటార్‌ పేలిపోతుంది. ఇక ఆ విషయం తెలిసి అప్పులోల్లు అందరూ ఇంటి మీదకు వస్తారు. ఈ విషయంపై మొదటిసారి మల్లేశం అమ్మ కూడా మందలిస్తుంది. అయినా సరే ఆసుయంత్రం చేయాల్సిందేనని, అందుకు డబ్బు కావాలని భార్య పద్మను గాజులు, నగలు ఇవ్వమని అడుగుతాడు. అవి తన పుట్టింటి వారు ఇచ్చినవి, తనకు ఇవొక్కటే మిగిలాయని అంటుంది. మాటామాటా పెరిగి గొడవ పెద్దదవుతుంది. ఇంట్లో నుంచి వెళ్లిపోయిన మల్లేశం.. అప్పుల బాధలు తట్టుకోలేక, తల్లి కూడా మందలించడం, భార్య కూడా సాయం చేయకపోవడంతో ఆత్మహత్యయత్నం చేస్తాడు. ఆ తర్వాత ఏం జరిగింది? మల్లేశం అసలు ఆసు యంత్రాన్ని ఎలా తయారుచేశాడు? అనేది మిగతా కథ.

## తారాగణం
* ప్రియదర్శి పులికొండ
* అనన్య నాగళ్ల
* ఝాన్సీ
* ఆనంద చక్రపాణి 
* అన్వేష్ మైఖెల్
* జగదీష్ ప్రతాప్ బండారి
* తిరువీర్
* జయశ్రీ రాచకొండ
* గంగవ్వ

## పాటల జాబితా
* ధన ధన థన్ , రచన: గోరేటి వెంకన్న , గానం . అనురాగ్ కులకర్ణి
*నాకు నువ్వని, రచన: చంద్రబోస్, గానం. శ్రీకృష్ణ, రమ్య బెహరా
*ఓహో జాంబియా, రచన: గోరేటి వెంకన్న , గానం. గోరేటి వెంకన్న, రాహూల్ సింప్లీ గంజ్
*ఆ చల్లని, రచన: దాశరథి, గానం. అనురాగ్ కులకర్ణి
*కొత్త కొత్తగా , రచన: గోరేటి వెంకన్న , గానం.శ్రీకృష్ణ , రమ్య బెహరా
*అమ్మ దీవెన , రచన: చంద్రబోస్ , గానం.శ్రీకృష్ణ 
*ఎంత మాయ , రచన: అశోక్ పెద్దినేని, గానం. రమ్య బెహరా 
*చేతి కొచ్చిన బిడ్డే, రచన: చంద్రబోస్, గానం.అనురాగ్ కులకర్ణి .

## సాంకేతికవర్గం
**సంగీతం :** మార్క్‌ కె.రాబిన్‌

**దర్శకత్వం :** రాజ్‌ ఆర్‌

**నిర్మాత** : రాజ్‌ ఆర్, శ్రీ అధికారి

## మూలాలు

## బయటి లంకెలు

వర్గం:2019 తెలుగు సినిమాలు
వర్గం:తిరువీర్ నటించిన సినిమాలు
భీమ్స్ సిసిరోలియో

**భీమ్స్‌ సిసిరోలియో** తెలుగు సినిమా సంగీత దర్శకుడు, గాయకుడు, పాటల రచయిత, దర్శకుడు. ఆయధం సినిమాలోని *ఒయ్ రాజు కళ్ళలో నీవే ... ఒయ్ రాజు గుండెల్లో నీవే* పాటతో పాటల రచయితగా గుర్తింపుపొందిన ఈయన 2012లో వచ్చిన నువ్వా నేనా సినిమాతో సంగీత దర్శకుడిగా మారాడు.
 
## జననం
భీమ్స్‌ సిసిరోలియో తెలంగాణరాష్ట్రం లో  మహబూబbad district

## సినిమారంగం
2003లో వచ్చిన ఆయుధం సినిమాకోసం *ఒయ్ రాజు కళ్ళలో నీవే ... ఒయ్ రాజు గుండెల్లో నీవే* పాటతో తెలుగు సినిమారంగంలోకి అడుగుపెట్టాడు. 2011లో సీమ టపాకాయ్ సినిమాలో *ధీరే ధీరే దిల్లే* పాటలను రాశాడు. 2012లో వచ్చిన నువ్వా నేనా సినిమాకు తొలిసారిగా సంగీతం అందించాడు.

### సంగీతం అందించిన చిత్రాలు

### పాటలు రాసిన చిత్రాలు

## పురస్కారాలు
* 13వ దాదాసాహెబ్‌ ఫాల్కే అంతర్జాతీయ చలన చిత్రోత్సవాల్లో ఉత్తమ సంగీత దర్శకుడిగా అవార్డ్‌ గెల్చుకున్నాడు.

## మూలాలు

## ఇతర లంకెలు
* 

వర్గం:రాజస్థానీ ప్రజలు
వర్గం:తెలుగు సినిమా పాటల రచయితలు
వర్గం:జీవిస్తున్న ప్రజలు
వి.నానమ్మల్

**వి.నానమ్మల్** ( తమిళ :. வி நானம்மாள்) - భారతదేశ  యోగ  గురువు.  ఈమె భారతదేశంలోని తమిళనాడుకు చెందిన  కోయంబత్తూరు కు  చెందినది. 45 ఏళ్లలో పది లక్షల మంది విద్యార్థులకు శిక్షణ ఇచ్చి, రోజూ 100 మంది విద్యార్థులకు బోధిస్తున్న 99 ఏళ్ల యోగా గురువు. ఆమె వద్ద అభ్యసించిన 600 మంది విద్యార్థులు ప్రపంచవ్యాప్తంగా యోగా బోధకులుగా మారారు.    

ఆమె చేసిన కృషికి 2016లో భారత ప్రభుత్వ మహిళా, శిశు అభివృద్ధి మంత్రిత్వ శాఖ ద్వారా నారీశక్తి పురస్కారంతో సత్కరించారు.   2018లో దేశంలో నాలుగవ అత్యున్నత పౌర పురస్కారం పద్మశ్రీ  పురస్కారం ప్రదానం చేసారు.     

## జీవితం తొలి దశలో
నానమ్మల్ భారతదేశంలోని తమిళనాడులోని కోయంబత్తూరులోని జమీన్ కలియపురంలో వ్యవసాయ కుటుంబంలో జన్మించింది. ఆమె భర్త సిద్ధ అభ్యాసకుడు, వ్యవసాయం చేసేవాడు.  ఆమె వివాహం తరువాత  కోయంబత్తూర్ లొని గణపతికి వెళ్ళింది. 8 సంవత్సరాల వయస్సులో, ఆమె తన తండ్రి నుండి యోగా నేర్చుకుంది, ఆమె 50 కంటే ఎక్కువ ఆసనాలను నేర్చుకుంది.  ఐదు దశాబ్దాలుగా, నానమ్మల్ ఒక మిలియన్ మందికి పైగా విద్యార్థులకు శిక్షణ ఇచ్చింది, ఆమె స్థాపించిన 'ఓజోన్ యోగా సెంటర్ '  లో ప్రతిరోజూ 100 మంది విద్యార్థులకు బోధన కొనసాగిస్తోంది. ఆమె కుటుంబంలోని 36 మంది సభ్యులతో సహా ఆమె విద్యార్థుల్లో 600 మంది ప్రపంచవ్యాప్తంగా 'యోగా బోధకులు' అయ్యారు.   

## యోగాభ్యాసం
నానమ్మల్ 8 సంవత్సరాల వయసులో యోగాభ్యాసం చేయడం ప్రారంభించింది. మార్షల్ ఆర్టిస్ట్ అయిన తన తండ్రి నుండి ఆమె యోగా నేర్చుకుంది, నానమ్మల్ భర్త గ్రామంలో సిద్ధ అభ్యాసకుడు, వ్యవసాయంలో కూడా ఉన్నాడు. ఆమె వివాహం తర్వాత ప్రకృతి వైద్యం పట్ల ఇష్టాన్ని పెంచుకుంది. ఆమె జీవితంలో ఏ సమయంలో కూడా  యోగాభ్యాసం ఆపలేదు.  ఆమెకు 12 మంది పిల్లలు, 11 మంది మనుమలు ఉన్నారు.  

నానమ్మల్ తండ్రి, తాత ఇద్దరూ 'రిజిస్టర్డ్ ఇండియన్ మెడిసిన్ ప్రాక్టీషనర్స్ (RIMP)' లుగా పనిచేసారు. వారి కుటుంబ సాంప్రదాయంలో యోగా ఉన్నప్పటికీ వారు బయటి వాళ్లకు ఎపుడూ యోగా నేర్పించలేదు. కానీ వారి కుటుంబ సభ్యులకు నేర్పించేవారు. ఆ రోజుల్లో వారి కుటుంబ ప్రాథమిక వ్యాపారం సాంప్రదాయక సిద్ధ ఔషధాలను ప్రజలకు అందించుట. వారి  కుటుంబానికి కొబ్బరి, జీడి తోటలు,  పొలాలు ఉండేవి. 

నానమ్మల్, ఆమె కుటుంబం, ఆమె పిల్లలు, మనవరాళ్ళు, ముత్తాత పిల్లలతో సహా, తరానికి తరానికి తరలిస్తున్న సంప్రదాయాలను అనుసరిస్తారు. 1972 సంవత్సరంలో వారు కోయంబత్తూరులో "ఓజోన్ యోగా సెంటర్"ను స్థాపించారు, వారు వారి సాంప్రదాయ శైలి యోగాను బోధిస్తారు,ఇది *[[ప్రాణాయామం]] (శ్వాస నియంత్రణ)* పై ఎక్కువ దృష్టి పెడుతుంది.

## అవార్డులు, గౌరవాలు
* 2016- భారత మాజీ రాష్ట్రపతి ప్రణబ్ ముఖర్జీ నుండి జాతీయ నారి శక్తి పురస్కర్ అవార్డు అందుకున్నారు 
* 2017- కర్ణాటక ప్రభుత్వ యోగా రత్న అవార్డు 
* 2018- దేశం యొక్క మూడవ అత్యున్నత పౌర పురస్కారం పద్మశ్రీ 
* 2018- రోటరీ క్లబ్ యొక్క జీవితకాల సాధన అవార్డు 

## కార్యాచరణ
కోయంబత్తూరులోని 20 వేల మంది విద్యార్థులు, ఔత్సాహికులకు యోగా నేర్పించడం ద్వారా నానమ్మల్ గిన్నిస్ బుక్ ఆఫ్ వరల్డ్ రికార్డ్‌లోకి రావడానికి ప్రయత్నించింది. ప్రస్తుతం, ఆమె లక్ష్యం ఏమిటంటే, ముఖ్యంగా బాలిక విద్యార్థులలో, యోగా పద్ధతుల గురించి వివిధ విద్యాసంస్థలకు వెళ్లి ముఖ్యంగా వివాహం తర్వాత ఆరోగ్య సంబంధిత అనేక సమస్యలను పరిష్కరించడానికి. ఇండియన్ రియాలిటీ షో'ఇండియాస్ గాట్ టాలెంట్'లో కూడా ఆమె పోటీగా పాల్గొనబోతోంది. 

## మరణం
ఆమె 26 అక్టోబర్ 2019 న కోయంబత్తూరులో మరణించింది. 

## మూలాలు

వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన మహిళలు
వర్గం:కోయంబత్తూరు వ్యక్తులు
వర్గం:తమిళనాడు యోగాచార్యులు
పద్మాలయ ఆచార్య

**పద్మాలయ ఆచార్య** తెలంగాణ రాష్ట్రంకు చెందిన హరికథ కళాకారిణి. 1980లో హరికథల ప్రదర్శనలను మొదలుపెట్టిన పద్మాలయ ఆచార్య, దేశ విదేశాల్లో వేలాది ప్రదర్శనలు ఇచ్చింది. 2019లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జననం
పద్మాలయ ఆచార్య 1965, సెప్టెంబరు 14న నరసింహాచార్యులు, జయలక్ష్మి దంపతులకు నాగర్‌కర్నూల్ జిల్లా, పెంట్లవెల్లి గ్రామంలో జన్మించింది. వృతిరీత్యా వీరి తండ్రి నరసింహాచార్య నాగర్‌కూర్నూల్‌లో స్థిరపడ్డారు. ఇంటర్మీడియట్ వరకు నాగర్‌కర్నూలులోనే చదివిన పద్మాలయ, ఉపాధ్యాయ శిక్షణ పొందింది.

## ఉద్యోగం - వివాహం
18వ ఏటనే ఉపాధ్యాయురాలిగా బాధ్యతలు స్వీకరించి, ఆ తర్వాత డిగ్రీ, పీజీ పూర్తి చేసిన పద్మాలయ... పెద్దముద్దునూరు, నాగనూల్, నాగర్‌కర్నూలు‌, గగ్గుపల్లి, పెద్దూరు, తాడూరులలో పనిచేసింది. 1985లో వనపర్తికి చెందిన రామచంద్రాచార్యతో పద్మాలయ వివాహం అయ్యింది. భర్త పౌరోహితం చేస్తున్నాడు.

## హరికథ ప్రస్థానం
తెనాలికి చెందిన రామిరెడ్డి చెప్పిన హరికథలను విని స్ఫూర్తిపొందిన పద్మాలయ, 1980లో హరికథల ప్రదర్శనలను ఇవ్వడం ప్రారంభించింది. శ్రీకృష్ణలీల, శివలీల, భక్తచుచేల, వినాయకవిజయం, హనుమాన్‌చరిత్ర, కన్యకాపరమేశ్వరీ చరిత్ర, భవననారుషి, ఊరుకొండ మహత్యం, రుక్మిణి కళ్యాణం, వర్తనశాల, గజేంద్రమోక్షం, గోగ్రహణ, పార్వతీ కళ్యాణం, వెంకటేశ్వర కళ్యాణం, సీతా కళ్యాణం వంటివి ప్రదర్శన ఇచ్చింది. భక్యాలు, బడిదొంగ, అల్లరిపిల్లలు, దురాష, గుణపాటం, ప్రత్యక్షపురాణం, దేవతావస్త్రాలు, పరమానందయ్య శిష్యులు వంటి పుస్తకాలను రచించి హరికథలుగా చెప్పింది. దేశవిదేశాలలో ప్రదర్శలు ఇచ్చిన పద్మాలయ, స్త్రీ పాత్రల కంటే పురుష పాత్రలను అధికంగా ప్రదర్శించింది. హరికథా విశారద, మహిళా శిరోమణి, హరికథా విద్వణ్మణి, హరికథా కోవిదా వంటి బిరుదులు కూడా అందుకుంది.

## పురస్కారాలు
# తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2019 మార్చి 8
# ఉగాది పురస్కారం, తెలంగాణ రాష్ట్ర భాషా సాంస్కృతిక శాఖ, 
# ఇంటర్నేషనల్‌ ఎక్సలెన్స్‌ అవార్డు - వేవ్‌ రిజోనెన్స్‌ ఈవెంట్స్‌ సంస్థ,  దుబాయ్‌
# తెలుగు యూనివర్సిటీ కీర్తి పురస్కారం (2023)

## మూలాలు

వర్గం:విశిష్ట మహిళా పురస్కార గ్రహీతలు
వర్గం:1965 జననాలు
వర్గం:నాగర్‌కర్నూల్ జిల్లా ఉపాధ్యాయులు
వర్గం:నాగర్‌కర్నూల్ జిల్లా రచయిత్రులు
వర్గం:హరికథా కళాకారులు
వర్గం:తెలంగాణ జానపద కళాకారులు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2023
గుర్కా జైపాల్ యాదవ్

**గుర్కా జైపాల్ యాదవ్,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కల్వకుర్తి శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జీవిత విశేషాలు
గుర్క జైపాల్ యాదవ్ 1954, ఆగస్టు 25న గుర్క బలరాం యాదవ్ - మంగమ్మ దంపతులకు తెలంగాణ రాష్ట్రం రంగారెడ్డి జిల్లా, కడ్తాల్ మండలం, చెల్లంపల్లి గ్రామంలో జన్మించాడు. జిల్లా పరిషత్ ఉన్నత పాఠశాల కడ్తాల్ లో పదవ తరగతి, హైదరాబాద్ లో ఇంటర్ పూర్తి చేసి తరువాత ఉస్మానియా యూనివర్సిటీలో డిగ్రీ పూర్తి చేశారు.

## వ్యక్తిగత జీవితం
గుర్క జైపాల్ యాదవ్ వ్యవసాయ రైతు కుటుంబంలో జన్మించారు. ఈయన తండ్రి పేరు గుర్క బలరాం యాదవ్, తల్లి గుర్క మంగమ్మ ఈయన 18 సంవత్సరాల వయస్సు లో అప్పటి మహబూబ్నగర్ జిల్లా తలకొండపల్లి మండలం చల్లంపల్లి గ్రామానికి సర్పంచ్ అయ్యారు 2 పర్యాయాలు సర్పంచ్ గా చేసిన తర్వాత తలకొండపల్లి జడ్పీటీసీ గా , NTR గారి పిలుపుతో TDP పార్టీలో చేరి మహబూబ్నగర్ జిల్లా కి TDP పార్టీ యూత్ ప్రెసిడెంట్ అయి జిల్లా మొత్తం TDP పార్టీ విజయానికి తోడ్పడ్డారు. రాజ్యందేవితో వివాహం జరిగింది. వారికి ఒక కుమారుడు, ముగ్గురు కుమార్తెలు ఉన్నారు.

## రాజకీయ విశేషాలు
జైపాల్‌యాదవ్ రాజకీయాల్లో ఆసక్తితో జనతా పార్టీలో చేరాడు. 1981 నుండి 1995 వరకు చల్లంపల్లి సర్పంచ్‌గా సనిచేశాడు. ఎన్టీఆర్ స్థాపించిన తెలుగుదేశం పార్టీలో 1986లో చేరాడు. 1995లో టీడీపీ నుండి పోటీ చేసి తలకొండపల్లి జడ్పీటీసీగా ఎన్నికయ్యాడు. 1997 నుండి  1999 వరకు బీసీ ఫైనాన్స్ కార్పోరేషన్ చైర్మన్ గా పనిచేశాడు. 1999 అసెంబ్లీ ఎన్నికల్లో టీడీపీ అభ్యర్థిగా కల్వకుర్తి నుంచి పోటీచేసి తొలిసారిగా అసెంబ్లీకి ఎన్నికయ్యాడు. 2004 అసెంబ్లీ ఎన్నికలలో కాంగ్రెస్ పార్టీ అభ్యర్థి ఎడ్మ కిష్టారెడ్డి  చేతిలో ఓటమి పాలయ్యాడు. జిల్లా పరిషత్ ఎన్నికల్లో 2006లో వంగూరు నుండి పోటీచేసి జడ్పీటీసీగా గెలుపొందాడు. 2009లో అసెంబ్లీ ఎన్నికల్లో టీడీపీ అభ్యర్థిగా పోటీ చేసి కాంగ్రెస్ పార్టీ అభ్యర్థి ఎడ్మ కిష్టారెడ్డి పై 597 స్వల్ప ఓట్ల తేడాతో గెలిచి రెండోసారి అసెంబ్లీకి ఎన్నికయ్యాడు. తెలంగాణ ఉద్యమ సమయంలో 2014, మార్చిలో తెలంగాణ రాష్ట్ర సమితి పార్టీలో చేరాడు. టిఆర్ఎస్ పార్టీ నుంచి 2014 ఎన్నికల్లో పోటీచేసి కాంగ్రెస్ అభ్యర్థి చల్లా వంశీచంద్‌ రెడ్డి చేతిలో ఓటమి పాలయ్యాడు.

2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ పై పోటీ చేసి సమీప భారతీయ జనతా పార్టీ అభ్యర్థి టి. ఆచారి పై 3447 ఓట్ల మెజారిటీతో గెలుపొందాడు.1999, 2009, 2018 ఎన్నికల్లో కల్వకుర్తి నియోజకవర్గం నుంచి శాసనసభ్యునిగా గెలిచాడు.ఆయన 2018లో శాసనసభలో పబ్లిక్ అకౌంట్స్ కమిటీ (పీఏసీ) సభ్యుడిగా ఉన్నాడు. ఆయనను 2023లో జరిగే శాసనసభ ఎన్నికల్లో కల్వకుర్తి నుండి బీఆర్‌ఎస్‌ ఎమ్మెల్యే అభ్యర్థిగా ప్రకటించారు.

## ఆస్తులు-కేసులు

* 2023 ఎన్నికల అఫిడివిట్ ప్రకారం ఆస్తులు 26,19,65,177 రూపాయలు.
* ఇతనిపై ఎలాంటి కేసులు లేవు.

## ఇతర వివరాలు
చైనా, మలేషియా, సింగపూర్, దక్షిణ కొరియా మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:1954 జననాలు
వర్గం:రంగారెడ్డి జిల్లా రాజకీయ నాయకులు
వర్గం:మహబూబ్ నగర్ జిల్లా నుండి ఎన్నికైన శాసన సభ్యులు
వర్గం:మహబూబ్ నగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1999)
వర్గం:తెలంగాణ శాసన సభ్యులు (2018)
వర్గం:ఆంధ్రప్రదేశ్ శాసన సభ్యులు (2009)
వర్గం:రంగారెడ్డి జిల్లా వ్యక్తులు
బిగ్ బాస్ తెలుగు 1

ఈ సీజన్ 16 జూలై 2017 న స్టార్ మాలో ప్రారంభ అయ్యింది.  ఈ కార్యక్రమాన్ని ఎన్.టి.రామారావు జూనియర్ నిర్వహించారు.  విజేతకు బహుమతి రూ. 50 లక్షలు..

## విజేత
శివ బాలాజీ విజేతగా నిలిచారు.

## గ్రాండ్ ఫినాలే
ప్రీ-గ్రాండ్ ఫినాలే
సీజన్ ముగింపు కోసం బిగ్ బాస్ హౌస్ గార్డెన్ ప్రాంతం బాగా అలంకరించబడింది. ఎలిమినేట్ అయిన పోటీదారులందరూ అతిథులుగా ఇంట్లోకి ప్రవేశించారు. గ్రాండ్ ఫినాలే ప్రీమియర్
బిగ్ బాస్ తెలుగు సీజన్ 1 యొక్క గ్రాండ్ ఫినాలే 24 సెప్టెంబర్ 2017 న స్టార్ మాలో ప్రసారం చేయబడింది.

## హౌస్‌మేట్స్
బిగ్ బాస్ హౌస్ లోనికి ప్రవేశించిన వారు 
*అర్చన శాస్త్రి - సినీ నటి
*సమీర్ హసన్ - సినీ నటుడు
*ముమైత్ ఖాన్ - సినీ నటి
*ప్రిన్స్ సిసిల్ - సినీ నటుడు
*మధు ప్రియ - గాయకుడు
*జ్యోతి - సినీ నటి
*శివ బాలాజీ - సినీ నటుడు
*కల్పనా రాఘవేంద్ర  - గాయకురాలు
*మహేష్ కత్తి - సినీ విమర్శకుడు
*కాశీ కార్తిక - టీవీ యాంకర్
*సంపూర్నేష్ బాబు - సినీ నటుడు
*ఆదర్శ్ బాలకృష్ణ - సినీ నటుడు
*హరి తేజ - సినీ నటి
*ధన రాజు - హాస్యనటుడు

## వైల్డ్ కార్డ్ ఎంట్రీలు
దీక్ష పంత్ - సినీ నటి
నవదీప్ - సినీ నటుడు
## మూలాలు


వర్గం:బిగ్ బాస్ తెలుగు
క్లోజప్ (1990 సినిమా)

**క్లోజప్** 1990లో విడుదలైన ఇరాన్ డాక్యుమెంటరీ సినిమా. ఇరాన్ దర్శకుడు అబ్బాస్ కైరోస్తమీ దర్శకత్వం వహించిన ఈ చిత్రం సినీ విమర్శకుల ప్రసంశలు అందుకొని 50 ఉత్తమ చిత్రాలలో ఒకటిగా నిలిచింది. చాలామంది ప్రపంచ సినిమా యొక్క ఉత్తమ రచన ఎంపికచేయబడింది.

## కథా నేపథ్యం
చలనచిత్ర దర్శకుడు మొహ్సెన్ మఖల్బఫ్ మాదిరిగా నటించిన వ్యక్తి యొక్క నిజ జీవితకథతో ఈ చిత్రం రూపొందింది. ఇందులో చాలావరకు నిజజీవిత పాత్రలే ఉన్నాయి. మానవ ఉనికికి సంబంధించిన ఈ చిత్రం పశ్చిమ దేశాలలో అబ్బాస్ కైరోస్తమీకి గుర్తింపు పెరగడానికి ఉపయోగపడింది.

## నటవర్గం

* హుస్సేన్ సబ్జియాన్
* మొహ్సెన్ మఖల్బఫ్
* అబ్బాస్ కైరోస్తమీ
* అబోల్ఫజల్ అహంఖా
* మెహర్దాద్ అహంఖా
* మోనోచెహర్ అహంఖా
* మహ్రోఖ్ అహంఖా
* హజ్ అలీ రెజా అహ్మద్
* నాయర్ మొహ్సేని జోనూజీ
* అహ్మద్ రెజా మొయీద్ మొహ్సేని
* హుస్సేన్ ఫరాజ్‌మండ్
* హూషాంగ్ షమై
* మహ్మద్ అలీ బర్రతి
* దావూద్ గుడార్జీ
* హసన్ కొమైలి
* దావూద్ మొహబ్బత్

## సాంకేతికవర్గం
thumb|క్లోజప్ (1990 సినిమా)
* రచన, దర్శకత్వం: అబ్బాస్ కైరోస్తమీ
* నిర్మాత: అలీ రెజా జార్రిన్, అబ్బాస్ కైరోస్తమీ
* ఛాయాగ్రహణం: అలీ రెజా జరిందాస్ట్
* కూర్పు: అబ్బాస్ కైరోస్తమీ
* నిర్మాణ సంస్థ: కానూన్
* పంపిణీదారు: సెల్యులాయిడ్ డ్రీమ్స్

## అవార్డులు
# 1990: మాంట్రియల్ ఇంటర్నేషనల్ ఫెస్టివల్ ఆఫ్ న్యూ సినిమా అండ్ వీడియో: క్యూబెక్ ఫిల్మ్ క్రిటిక్స్ అవార్డు
# 1992: అంతర్జాతీయ ఇస్తాంబుల్ ఫిల్మ్ ఫెస్టివల్: ఫిప్రెస్సీ ప్రైజ్
# 1996: టొరినో ఫిల్మ్ ఫెస్టివల్: ఫిప్రెస్సీ ప్రైజ్

## ఇతర వివరాలు
మార్కస్ సోడెర్లండ్ 2007లో విడుదలచేసిన మ్యూజిక్ వీడియో "ఎ న్యూ ఛాన్స్"లో మోటారు సైకిల్‌పై వెళ్ళే షాట్ ను ఈ సినిమాలో ఉన్నవిధంగా మళ్ళీ చిత్రీకరించింది.

## మూలాలు

## ఇతర లంకెలు
* 
* క్లోజప్ సినిమా
* *[https://web.archive.org/web/20060422151131/http://www.artsandfaith.com/t100/2005/entry.php?film=54 క్లోజప్ సినిమా]* at the Arts & Faith టాప్ 100 సినిమాల జాబితా
* స్లాంటం మ్యాగజిన్ వ్యాసం
* క్లోజప్ సినిమా రివ్యూ
* ఇంటర్వ్యూ
* క్లోజప్ సినిమా వ్యాసం

వర్గం:1990 సినిమాలు
వర్గం:ఇరాన్ సినిమాలు
బిగ్‌బాస్ (రియాలిటీ గేమ్)

బిగ్ బాస్ అనేది భారత దేశంలో ఒక రియాలిటీ టెలివిజన్ గేమ్ వయాకామ్ 18, కలర్స్ ద్వారా ఎండెమోల్ షైన్ ఇండియా చేత  భారతదేశంలో ప్రసారం చేయబడింది. తరువాత అంతర్జాతీయంగా సిండికేట్ చేయబడింది, OTT ప్లాట్‌ఫారమ్‌ల ద్వారా ఆన్‌లైన్‌లో VOD గా అందుబాటులోకి వచ్చింది. భారత ఉపఖండంలో మాట్లాడే 7 వ్యక్తిగత భాషలలో ప్రదర్శన యొక్క 7 వెర్షన్లు  జరిగాయి. ఫ్రాంచైజ్ యొక్క మొదటి ప్రదర్శన 2006 లో  హిందీలో ప్రారంభమైంది . ఈ ఫ్రాంచైజ్ 2018 నాటికి కన్నడ , బెంగాలీ , తమిళం , తెలుగు , మరాఠీ, మలయాళాలలో  విస్తరించింది. ప్రారంభంలో సెలబ్రిటీలను మాత్రమే హౌస్‌మేట్స్‌గా ఎంపిక చేసినప్పటికీ తరువాత సీజన్లలో, హిందీ , కన్నడ, తెలుగు షోలో  సాధారణ ప్రజలు ఆడిషన్ చేయబడ్డారు. 

## ఇవికూడా చూడండి
* బిగ్‌బాస్ (తెలుగు రియాలిటీ గేమ్)

## మూలాలు

**వ్యాసం విస్తరణలో ఉంది **

వర్గం:రియాలిటీ గేమ్స్
వర్గం:బిగ్‌బాస్
పెద్ది సుదర్శన్ రెడ్డి

**పెద్ది సుదర్శన్‌ రెడ్డి,** తెలంగాణ రాష్ట్రానికి చెందిన రాజకీయ నాయకుడు.  2019లో తెలంగాణ రాష్ట్ర సమితి పార్టీ తరపున నర్సంపేట శాసనసభ నియోజకవర్గం నుండి ప్రాతినిధ్యం వహించాడు. తెలంగాణ పౌర సరఫరాల సంస్థ ఛైర్మన్‌గా ఎన్నికయ్యాడు.

## జననం
సుదర్శన్ రెడ్డి 1974, ఆగస్టు 6న రాజిరెడ్డి, అమృతమ్మ దంపతులకు తెలంగాణ రాష్ట్రం, వరంగల్ గ్రామీణ జిల్లా, నల్లబెల్లి మండలంలోని నల్లబెల్లి గ్రామంలో జన్మించాడు. 1991లో వరంగల్ లోని మహబూబియా పంజాథన్ కాలేజీ నుండి ఇంటర్మీడియట్ పూర్తి చేశాడు. 

## వ్యక్తిగత జీవితం
సుదర్శన్ రెడ్డికి స్వప్నతో వివాహం జరిగింది. వారికి కుమారుడు నిధర్షన్ రెడ్డి, కుమార్తె  ధర్మిష్ఠ రెడ్డి ఉన్నారు.

## రాజకీయ విశేషాలు
నల్లబెల్లి మండల యూత్ అధ్యక్షుడిగా రాజకీయ జీవితాన్ని ప్రారంభించి, దుగ్గొండి మండల బ్లాక్ కాంగ్రెస్ అధ్యక్షునిగా కొనసాగుతూ అనంతరం కేసీఆర్ గారు 2001లో ఏర్పాటుచేసిన తెలంగాణ రాష్ట్ర సమితి పార్టీలో చేరి రైతు నాగలి గుర్తుపై నల్లబెల్లి మండల జెడ్పిటిసి గా గెలుపొంది జెడ్పీ ఫోర్ లీడర్ గా కొనసాగారు.

2004 డిసెంబర్ లో జిల్లా పార్టీ కన్వీనర్ గా ఎన్నిక కావడం జరిగింది. 2005 చివర్లో రాష్ట్ర పార్టీ కార్యదర్శిగా ఎన్నిక కావడం జరిగింది. తదనంతరం వరంగల్ ఉమ్మడి జిల్లా అధ్యక్షునిగా ఎనిమిది సంవత్సరాలు టిఆర్ఎస్ పార్టీకి, వరంగల్ జిల్లా ఉద్యమానికి సారథ్యం వహించాడు. తర్వాత 2006 నుండి 2014 వరకు జిల్లా పార్టీ పొలిటికల్ బ్యూరో సభ్యునిగా (పొలిటికల్ బ్యూరో ప్రారంభం నుండి రద్దయ్యే వరకు) పనిచేస్తూ.. కేసిఆర్ గారి కుటుంబానికి అత్యంత సన్నిహితులుగా, ఉద్యమ నేతగా అనతి కాలంలోనే రాష్ట్రస్థాయిలో రాజకీయ గుర్తింపును పొందాడు. మహాగర్జన లాంటి చారిత్రాత్మకమైన ప్రపంచ ప్రఖ్యాతిగాంచిన సభలు పెద్ది సుదర్శన్ రెడ్డి ఆధ్వర్యంలోని జరిగాయి.

తెలంగాణ ఉద్యమ కాలంలో వరంగల్ జిల్లా కేంద్రంగా జరిగిన అన్ని సభలకు పెద్ది సుదర్శన్ రెడ్డి గారే ప్రాతినిధ్యం వహించారు. తర్వాత 2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా పోటీ చేసి సమీప స్వతంత్ర అభ్యర్థి దొంతి మాధవ రెడ్డి చేతిలో 18,376 ఓట్ల తేడాతో ఓడిపోయాడు.

2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ పై పోటీచేసి సమీప కాంగ్రెస్ పార్టీ అభ్యర్థి దొంతి మాధవ రెడ్డిపై 16,949 ఓట్ల మెజారిటీతో గెలుపొందాడు. తర్వాత ఆయన 2018లో శాసనసభలో పబ్లిక్ అకౌంట్స్ కమిటీ (పీఏసీ) సభ్యుడిగా ఉన్నాడు. 

సుదర్శన్ రెడ్డి 2023లో జరిగిన శాసనసభ ఎన్నికల్లో బీఆర్ఎస్‌ పార్టీ నుండి పోటీ చేసి ఓడిపోయాడు.

## మూలాలు

వర్గం:జీవిస్తున్న ప్రజలు
వర్గం:1974 జననాలు
వర్గం:తెలంగాణ శాసన సభ్యులు (2018)
వర్గం:వరంగల్ గ్రామీణ జిల్లా నుండి ఎన్నికైన శాసన సభ్యులు
వర్గం:వరంగల్లు గ్రామీణ జిల్లా రాజకీయ నాయకులు
వర్గం:వరంగల్లు జిల్లా వ్యక్తులు
వర్గం:వరంగల్లు జిల్లా ప్రముఖులు
అహ్మద్ బిన్ అబ్దుల్లా బలాలా

**అహ్మద్‌ బిన్‌ అబ్దుల్లా బలాలా**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున మలక్ పేట శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

## జననం, విద్యాభ్యాసం
అహ్మద్‌ బిన్‌ అబ్దుల్లా బలాలా 1967, అక్టోబరు 22న అబ్దుల్లా బిన్ అహ్మద్ బలాలా - హుమేరా సుల్తానా దంపతులకు తెలంగాణ రాష్ట్ర రాజధాని హైదరాబాదులో జన్మించాడు. హిమాయత్ నగర్ లోని సెయింట్ పాల్స్ హైస్కూల్ నుండి పదవ తరగతి పూర్తిచేశాడు.

## వ్యక్తిగత జీవితం
అహ్మద్‌ బిన్‌ అబ్దుల్లా బలాలాకు షహనాజ్ సుల్తానాతో వివాహం జరిగింది. వారికి ఒక కుమారుడు, నలుగురు కుమార్తెలు ఉన్నారు.

## రాజకీయ విశేషాలు
బలాలా 2009లో ఆలిండియా మజ్లిస్-ఎ-ఇత్తెహాదుల్ ముస్లిమీన్ పార్టీ టిక్కెట్‌పై మలక్‌పేట నియోజకవర్గం నుండి పోటిచేసి తెలుగుదేశం పార్టీకి చెందిన ముహమ్మద్ ముజఫర్ అలీ ఖాన్‌పై 8,371 ఓట్ల మెజారిటీతో విజయం సాధించాడు. 2014లో జరిగిన తెలంగాణ సార్వత్రిక ఎన్నికల్లో భాగంగా ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ అభ్యర్థిగా పోటీ చేసి సమీప భారతీయ జనతా పార్టీ అభ్యర్థి బి. వెంకటరెడ్డిపై 23,268 ఓట్ల మెజారిటీ తో గెలుపొందాడు. 2018లో జరిగిన తెలంగాణ ముందస్తు ఎన్నికల్లో ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ పై పోటీ చేసి సమీప తెలుగుదేశం పార్టీ అభ్యర్థి ముజఫర్ ఆలీపై 36,910 ఓట్ల మెజారిటీతో గెలుపొందాడు.

## ఇతర వివరాలు
హాంకాంగ్, మలేషియా, సౌదీ అరేబియా, థాయిలాండ్, టర్కీ, యునైటెడ్ అరబ్ ఎమిరేట్స్ మొదలైన దేశాలు సందర్శించాడు.

## మూలాలు

వర్గం:జీవిస్తున్న ప్రజలు
వర్గం:1967 జననాలు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:ఆంధ్రప్రదేశ్ శాసన సభ్యులు (2009)
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా వ్యాపారవేత్తలు
వర్గం:హైదరాబాదు జిల్లా రాజకీయ నాయకులు
వర్గం:ఆల్ ఇండియా మజ్లిస్ ఎ ఇత్తెహాదుల్ ముస్లిమీన్
వర్గం:ఆంధ్రప్రదేశ్ ముస్లిం నాయకులు
వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:హైదరాబాదు జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2023)
వంశవృక్ష

**వంశవృక్ష** 1972లో విడుదలైన కన్నడ చలనచిత్రం. ఎస్. ఎల్. భైరప్ప రాసిన *వంశవృక్ష* అనే నవల ఆధారంగా బి.వి. కారంత్, గిరీష్ కర్నాడ్ దర్శకత్వంలో విడుదలైన ఈ చిత్రం ఉత్తమ దర్శకత్వం విభాగంలో జాతీయ పురస్కారాన్ని అందుకుంది. ఇది నటుడిగా విష్ణువర్ధన్ కు, నటిగా ఉమా శివకుమార్ కు తొలిసినిమా. ఈ సినిమా 1980లో వంశవృక్షం పేరుతో తెలుగులో రిమేక్ చేయబడింది, హిందీ సినిమా నటుడు అనిల్ కపూర్ తొలిసారిగా నటించాడు.

## కథ

## నటవర్గం
* వెంకటరావు తాలెగిరి
* బి.వి. కారంత్
* ఎల్.వి. శారద
* గిరీష్ కర్నాడ్
* చంద్రశేఖర్
* ఉమా శివకుమార్
* విష్ణువర్ధన్

## సాంకేతికవర్గం
* స్క్రీన్ ప్లే, దర్శకత్వం: బి.వి. కారంత్, గిరీష్ కర్నాడ్
* నిర్మాత: జి.వి.అయ్యర్
* రచన: ఎస్. ఎల్. భైరప్ప
* ఆధారం: ఎస్.ఎల్. భైరప్ప రాసిన *వంశవృక్ష* నవల
* సంగీతం: భాస్కర్ చందవార్కర్
* ఛాయాగ్రహణం: యు.ఎం.ఎన్. షరీఫ్
* కూర్పు: అరుణా వికాస్
* నిర్మాణ సంస్థ: అనంతలక్షి ఫిల్మ్స్

## అవార్డులు
* **[[19వ భారత జాతీయ చలనచిత్ర పురస్కారాలు]] (1971)**
** ఉత్తమ కన్నడ చిత్రం
** ఉత్తమ దర్శకుడు – గిరిష్ కర్నాడ్, బి.వి. కారంత్
* **కన్నడ రాష్ట్ర చలనచిత్ర పురస్కారాలు 1971-72**
**ఉత్తమ చిత్రం
**ఉత్తమ నటుడు – వెంకటరావు తాలెగిరి
**ఉత్తమ నటి – ఎల్.వి. శారద
**ఉత్తమ కథా రచయిత – ఎస్. ఎల్. భైరప్ప
**ఉత్తమ మాటల రచయిత – గిరిష్ కర్నాడ్, బి.వి. కారంత్
**ఉత్తమ ఎడిటింగ్ – అరుణా వికాస్
* **దక్షిణ ఫిలింపేర్ అవార్డు 1972**
**ఉత్తమ చిత్రం
**ఉత్తమ నటుడు – వెంకటరావు తాలెగిరి
**ఉత్తమ దర్శకుడు – గిరిష్ కర్నాడ్, బి.వి. కారంత్

## మూలాలు

## ఇతర లంకెలు
* 

వర్గం:కన్నడ సినిమాలు
వర్గం:గిరీష్ కర్నాడ్ సినిమాలు
అమ్మ ఒడి పథకం

**అమ్మఒడి  పథకం** ఆంధ్రప్రదేశ్ రాష్ట్రం లోని పేద తల్లి విద్యార్థులకు ఆర్థిక సాయం చేసేందుకు  ఈ పథకం ప్రవేశపెట్టారు.

## ప్రారంభం
ఆంధ్రప్రదేశ్ ముఖ్యమంత్రి జగన్మోహన్ రెడ్డి 2020, జనవరి, 9న చిత్తూరు జిల్లాలో ఈ పథకాన్ని ప్రారంభించాడు. 

## వివరాలు
అమ్మ ఒడి పథకాన్ని ఆంధ్రప్రదేశ్ ముఖ్యమంత్రి వైఎస్ జగన్మోహన్ రెడ్డి ప్రవేశపెట్టాడు. తెల్ల రేషన్ కార్డు కలిగి ఉండి, ప్రభుత్వ లేదా ప్రైవేటు పాఠశాలల్లో  చదివించే పిల్లలకు అమ్మ ఒడి పథకం వర్తిస్తుంది. ఆర్థిక సాయం కింద  ఏడాదికి రూ.15,000 ఆర్థిక సహాయం ఇవ్వాలని ఆంధ్రప్రదేశ్ ప్రభుత్వం నిర్ణయించింది. 1వ తరగతి నుంచి ఇంటర్మీడియట్ వరకు ఉన్న విద్యార్థులందరికీ ఈ అమ్మఒడి పథకం  వర్తిస్తుంది.

## అర్హతలు
* ప్రభుత్వం జారీ చేసిన తెల్ల రేషన్‌ కార్డు ఉండాలి. 
* లబ్ధిదారుడు తల్లికి చెల్లుబాటు అయ్యే ఆధార్‌ కార్డు ఉండాలి
* ఈ పథకం ఒకటో తరగతి నుంచి ఇంటర్మీడియట్ వరకు వర్తిస్తుంది. 
* విద్యార్థులు కనీసం 75% హాజరును కలిగి ఉండాలి.
* ప్రభుత్వ ఉద్యోగస్థులు ఈ పథకానికి అర్హులు కాదు.

## మూలాలు

వర్గం:ఆంధ్రప్రదేశ్
వర్గం:ఆంధ్రప్రదేశ్ ప్రభుత్వ పథకాలు
అనర్ఘరాఘవం

అనర్ఘరాఘవ ( దేవనాగరి  ) రామాయణం యొక్క ఒకానొక నాటకీయ వర్ణనా రచన., ఇది సంస్కృత కవిత్వం యొక్క అత్యంత సవాలుగా ఉన్న శాస్త్రీయ రచన అని విశ్లేషకుల అభిప్రాయము . దీనిని క్రీ. శ.8వ లేదా 10వ శతాబ్దపు మధ్య కొంత కాలం జీవించిన **మురారి**అనే బ్రాహ్మణ ఆస్థాన కవి. బహుశా ఒరిస్సాలో లేదా పొరుగున ఉన్న దక్షిణ భారతదేశంలో జీవించిన ఈ కవిరచించిన రచననలలో మనకు లభ్యమవుతున్న ఏకైక రచన ఇది. దీని సొగసైన శైలి, కవి ఎంచుకున్న ఉపమానాలు, తరచుగా వాడే అద్భుతమైన చిత్రాల కారణంగా, ఈ నాటకం సంస్కృత పండితులకు చాలా ఇష్టమైనది.రామ-కథను కుతంత్రాల కథగా అందించడంలో, మురారి భవభూతి యొక్క మహావీరచరిత సంప్రదాయాన్ని అనుసరిస్తాడు, కానీ రంగస్థల ప్రపంచం నుండి తన సమాంతరాలతో దానిని పునరుద్ధరించాడు.

ఈ నటకానికి ఏడు అంకాలు. ప్రథమాంకం విశ్వామిత్రుడు రామలక్ష్మణులను యాగ రక్షణార్ధం తన వెంట తీసుకువెళ్ళడంతో ముగుస్తుంది. రెండో అకంలో రావణాదుల పరిచయం, తాటక వధ, మిథిలా ప్రయాణం వర్ణించారు మురారి. రావణుడు సీతను వివాహామాడ దలచుకోవడంతో మొదలయ్యే మూడో అంకం రాముడు హరివిల్లు విరవడం, రావణుని పురోహితుడు శేషల్కుడు దీనికి ప్రతీకారం తప్పదని రాముని బెదిరంచడంతో పూర్తవుతుంది. ఇక నాలుగో అంకంలో రావణుని మంత్రి మాల్యవంతుడు సీతా రాములకు వియోగం కలగాలనీ, కైకేయి ద్వారా రామునికి వనవాసమయ్యేట్లు చేయమని శూర్పణకను ప్రేరేపిస్తాడు. రామ పరశురాముల సంభాషణ, రామునికి రాజ్యాభిషేకం చేస్తానని దశరథుడు ప్రకటించడం, కైకేయి వరాలను తెలుపుతూ మంథర ప్రవేశించడం, అవి విని దశరథుడూ మూర్చిల్లడంతో నాలుగో అంకం పూర్తవుతుంది. రాముడు వనవాసంలో ఎందరో రాక్షసుల్ని సంహరించినట్టు జాంబవంత, శ్రమణుల సంభాషణ ద్వారా చెప్తూ పంచమాంకం మొదలవుతుంది, సీతాపహరణం, జటాయు మరణం, వాలి సంహారం, సుగ్రీవ పట్టాభిషేకం ఉంటాయి ఈ అంకంలో. ఆరవ అంకంలో రావణుని గూఢచారులు శుక, సారణులు రాముడు సేతుబంధనం చేశాడని మాల్యవంతునికి వివరిస్తారు. కుంభ, ఇంద్రజిత్తులతో రామ యుద్ధం, రావణ వధతో ఈ అంకం పూర్తవుతుంది. ఆఖరిది అయిన సప్తమాంకంలో సీతారాములు, లక్ష్మణ, హనుమంతాదులు పుష్పకవిమానంపై అయోధ్య పయనం, సుమేరు, చంద్ర లోకాలు, నదులు, ఉపనదుల వర్ణనలు ఉంటాయి. రాముని రాజ్యాభిషేకంతో నాటకం ముగుస్తుంది.

## అనువాదాలు
* రామచంద్ర మిశ్రా ద్వారా సంస్కృత వ్యాఖ్యానం, హిందీ అనువాదంతో అనర్ఘరాఘవం, వారణాసి: *చౌకంబా* విద్యా భవన్, 1960.
* *అనర్ఘరాఘవ: దాస్ స్చౌస్పీల్ వోమ్ కోస్ట్‌బరెన్ రఘుస్ప్రాస్.* *Einführung und Übersetzung* కరిన్ స్టైనర్ ద్వారా, డ్రామా అండ్ థియేటర్ ఇన్ సుడాసియన్, వైస్‌బాడెన్: హారస్సోవిట్జ్ వెర్లాగ్, 1997.
* *రామ బియాండ్ ప్రైస్* ద్వారా జుడిట్ టోర్జ్సోక్, క్లే సంస్కృత లైబ్రరీ, 2006.

వర్గం:సంస్కృత నాటకాలు
కౌసర్ మొయిజుద్దిన్

**కౌసర్‌ మొయిజుద్దిన్‌,** తెలంగాణ రాష్ట్రానికి చెందిన రాజకీయ నాయకుడు. ప్రస్తుతం ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున కార్వాన్ శాసనసభ నియోజకవర్గం  శాసన సభ్యుడిగా ప్రాతినిధ్యం వహిస్తున్నాడు.

## జననం, విద్య
కౌసర్‌ మొయిజుద్దిన్‌ 1963, నవంబరు 6న గులాం మొయినుద్దీన్ - అన్వర్ బేగం దంపతులకు బస్వాపూర్ గ్రామంలో జన్మించాడు. అతని ఐదుగురు సోదరులు ఉన్నారు. కౌసర్‌ మొయిజుద్దిన్‌ 1987లో మల్లేపల్లిలోని అన్వరుల్ ఉలూమ్ హైస్కూల్ లో పదవ తరగతి, 1989లో అన్వరుల్ ఉలూమ్ కళాశాలలో ఇంటర్మీడియట్ పూర్తిచేశాడు.కౌసర్ స్వగ్రామం మెదక్ జిల్లా వెల్దుర్తి మండలం బస్వాపూర్. 

## వ్యక్తిగత జీవితం
కౌసర్‌ మొయిజుద్దిన్‌ కు నజ్మా సుల్తానాతో వివాహం జరిగింది. వారికి ఇద్దరు కుమారులు, ఇద్దరు కుమార్తెలు ఉన్నారు. నజ్మా సుల్తానా ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున నానల్ నగర్ డివిజన్  కార్పోరేటర్‌గా ప్రాతినిధ్యం వహిస్తోంది.

## రాజకీయ విశేషాలు
2014లో జరిగిన తెలంగాణ సార్వత్రిక ఎన్నికల్లో భాగంగా ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ అభ్యర్థిగా పోటీచేసి సమీప భారతీయ జనతా పార్టీ అభ్యర్థి బద్దం బాల్ రెడ్డి పై 37,777 ఓట్ల మెజారిటీతో గెలుపొందాడు. 2018లో జరిగిన తెలంగాణ ముందస్తు ఎన్నికల్లో ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున పోటీచేసి సమీప భారతీయ జనతా పార్టీ అభ్యర్థి అమర్ సింగ్ పై 50,169 ఓట్ల మెజారిటీతో గెలుపొందాడు.

ఆయన 2023 తెలంగాణ శాసనసభ ఎన్నికల్లో కార్వాన్ నియోజకవర్గం నుండి పోటీ చేసి తన సమీప ప్రత్యర్థి భారతీయ జనతా పార్టీ అభ్యర్థి అమర్ సింగ్ పై 41412 ఓట్ల భారీ మెజారిటీతో ఎమ్మెల్యేగా ఎన్నికై, 2023 డిసెంబర్ 16న ప్యానెల్ స్పీకర్‌గా నియమితుడయ్యాడు.

## మూలాలు

వర్గం:1963 జననాలు
వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:ఆల్ ఇండియా మజ్లిస్ ఎ ఇత్తెహాదుల్ ముస్లిమీన్
వర్గం:హైదరాబాదు జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2023)
మంథన్

**మంథన్** 1976లో విడుదలైన హిందీ చలనచిత్రం. క్రౌడ్ ఫండింగ్ విధానంలో 500,000 మంది రైతులు ఒక్కొక్కరు రూ. 2 చొప్పున ఇచ్చిన విరాళంతో శ్యామ్ బెనగళ్ దర్శకత్వం వహించిన ఈ చిత్రంలో స్మితా పాటిల్, గిరీష్ కర్నాడ్, నసీరుద్దీన్ షా, అమ్రీష్ పురి తదితరులు నటించారు. 1977లో జరిగిన భారత జాతీయ చలనచిత్ర పురస్కారాలులో ఉత్తమ హిందీ చిత్రం, ఉత్తమ స్క్రీన్ ప్లే రచయిత (విజయ్ టెండూల్కర్) పురస్కారాలను అందుకుంది. 1976లో ఉత్తమ విదేశి చిత్రం విభాగంలో ఆస్కార్ అవార్డుకు పంపించడం జరిగింది.

## కథానేపథ్యం
గుజరాత్‌లోని ఖేడా జిల్లాలోని పేద రైతులు సమిష్టిగా ఒక సంఘం ఏర్పాటు చేసుకోవాలి అనుకుంటారు. స్థానిక సామాజిక కార్యకర్త త్రిభువన్‌దాస్ పటేల్ వంటి నాయకుల ఆధ్వర్యంలో కైరా జిల్లా సహకార పాల ఉత్పత్తిదారుల సంఘం ఏర్పడుతుంది.

గుజరాత్‌లోని ప్రతి జిల్లాలో ఇలాంటి సంఘాలు ఏర్పాటుచేయబడి, 1946లో గుజరాత్‌లోని ఆనంద్‌లో పాల సహకార సంస్థ అమూల్ ఏర్పడటానికి దారితీసింది. చివరికి,1970లో నేషన్‌వైడ్ మిల్క్ గ్రిడ్ ను సృష్టించడం ద్వారా భారతదేశంలో శ్వేత విప్లవం ప్రారంభానికి దారితీసింది. ఈ నేపథ్యం ఆధారంగా సినిమా తీయబడింది.

## నటవర్గం
* గిరీష్ కర్నాడ్ (డా. రావు)
* కుల్భూషన్ ఖర్బందా (సర్పంచ్)
* స్మితా పాటిల్ (బిందు)
* నసీరుద్దీన్ షా (భోలా)
* మోహన్ అగసే (దేశ్ ముఖ్)
* అనంత్ నాగ్ (చందవర్కర్)
* అమ్రీష్ పురి (మిశ్రాజీ)
* రాజేంద్ర జస్పాల్ (బిందు భర్త)
* అభా దులియా (శాంత, డా. రావు భార్య)
* సాధు మెహర్
* అంజలి పైగాంకర్

## సాంకేతికవర్గం
* దర్శకత్వం: శ్యామ్ బెనగళ్
* నిర్మాత: గుజరాత్ కో-ఆపరేటివ్ మిల్క్ మార్కెటింగ్ ఫెడరేషన్ లిమిటెడ్.
* మాలు: కైఫీ ఆజ్మీ
* స్క్రీన్ ప్లే: విజయ్ టెండూల్కర్
* కథ: వర్గీస్ కురియన్ & శ్యామ్ బెనగళ్
* సంగీతం: వన్ రాజ్ భాటియా
* ఛాయాగ్రహణం: గోవింద్ నిహాలని
* కూర్పు: భానుదాస్ దివాకర్

## ఇతర వివరాలు
# ఇది భారతీయ మొట్టమొదటి క్రౌడ్ ఫండ్ చిత్రం.
# వర్గీస్ కురియన్ యొక్క పాల సహకార ఉద్యమం నుండి ప్రేరణ పొంది భారత వైట్ విప్లవం నేపథ్యంలో రాయబడింది.
# 5,00,000 మంది రైతులు ఒక్కొక్కరు రూ. 2 చొప్పున క్రౌడ్ ఫండింగ్ చేశారు.
# టైటిల్ సాంగ్ *మెరో గామ్ కథపరే* పాటను ప్రీతి సాగర్ పాడింది. ఈ పాట తరువాత అమూల్ కోసం టెలివిజన్ వాణిజ్య ప్రకటనల సౌండ్‌ట్రాక్‌గా ఉపయోగించబడింది.

## అవార్డులు
* **1977 [[భారత జాతీయ చలనచిత్ర పురస్కారాలు]]**
# ఉత్తమ హిందీ చిత్రం
# ఉత్తమ స్క్రీన్ ప్లే రచయిత (విజయ్ టెండూల్కర్)

* ఫిల్మ్‌ఫేర్ పురస్కారాలు
# ఉత్తమ గాయని - ప్రీతి సాగర్ (మెరో గామ్ కథపరే)

## మూలాలు

## ఇతర లంకెలు

వర్గం:గిరీష్ కర్నాడ్ సినిమాలు
అనురాధ టికె

**అనురాధ టికె**  భారతీయ మహిళా శాస్త్రవేత్త. ఆమె  ఇండియన్ స్పేస్ రీసెర్చ్ ఆర్గనైజేషన్ (ఇస్రో)  ప్రత్యేక కమ్యూనికేషన్ ఉపగ్రహాల ప్రాజెక్ట్ డైరెక్టర్ గా పనిచేస్తుంది. జీసాట్ -12, జీసాట్ -10 ఉపగ్రహాల ప్రయోగాలపై ఆమె పనిచేసింది. ఇస్రోలో సీనియర్ మహిళా శాస్త్రవేత్త అయిన ఆమె 1982 లో ఆ సంస్థలో చేరింది.   ఆమె ఇస్రోలో శాటిలైట్ ప్రాజెక్ట్ డైరెక్టర్ అయిన మొదటి మహిళ.

నీల్ ఆర్మ్‌స్ట్రాంగ్ చంద్రునిపైకి దిగడం ఆమెను చాలా ఆకర్షించింది. టెలివిజన్ సౌకర్యం లేని  ఆ రోజుల్లో ఆమె తల్లిదండ్రులు, ఉపాధ్యాయుల నుండి చంద్రయానం గురించి  తెలుసుకుంది.

## జీవిత చరిత్ర
అనురాధ టికే 1961 లో బెంగుళూరు, మైసూర్ రాష్ట్రంలో (ఇప్పుడు కర్ణాటక ) జన్మించింది. ఆమె బెంగళూరులోని విశ్వవిద్యాలయ విశ్వేశ్వరయ్య కాలేజ్ ఆఫ్ ఇంజనీరింగ్ నుండి ఎలక్ట్రానిక్స్ లో బ్యాచిలర్ పట్టా పొందారు. ఆమె సహ విద్యార్థులకు అభిరురులకు భిన్నంగా భారతదేశంలో  తన వృత్తిని కొనసాగించడానికి నిర్ణయించుకుంది.

## కెరీర్
అనురాధ టికే ఇస్రో శాటిలైట్ సెంటర్‌లో ఇండియన్ జియోసాట్ ప్రోగ్రామ్ డైరెక్టర్‌గా పనిచేస్తుంది. టెలికాం, డేటా లింక్‌లకు కీలకమైన జియో-సింక్రోనస్ ఉపగ్రహాల ప్రాంతంలో ఆమె పనిచేస్తుంది. 2011 జూలై 15 న సతీష్ ధావన్ అంతరిక్ష కేంద్రం నుండి ఇస్రో కమ్యూనికేషన్ ఉపగ్రహం జిసాట్ -12 ఉపగ్రహాన్ని అంతరిక్షంలోకి అభివృద్ధి చేయడంలో, ప్రయోగించడంలో ఆమె కీలక  పాత్ర పోషించింది. ఆమె 20 మంది ఇంజనీర్ల సాంకేతిక బృందాన్ని పర్యవేక్షించి, నాయకత్వం వహించింది. ఆల్-ఉమెన్ రీసెర్చ్ టీమ్‌లో భాగంగా,ప్రమోదా హెడ్జ్, అనురాధ ప్రకాష్‌లతో కలిసి, ఆమె హాసాన్‌లోని ఇస్రో యొక్క మాస్టర్ కంట్రోల్ ఫెసిలిటీ (ఎంసిఎఫ్) నుండి జిసాట్ -12 ను దాని తుది కక్ష్యలోకి మార్చింది.

GSAT-12 తో పనిచేసిన తరువాత,అనురాధ టికే 2012 సెప్టెంబరులో చాలా పెద్ద కమ్యూనికేషన్ ఉపగ్రహమైన GSAT-10ను ప్రయోగించారు.

ప్రాజెక్ట్ డైరెక్టర్‌గా, ఆమె GSAT-9, GSAT-17, GSAT-18 కమ్యూనికేషన్ ఉపగ్రహాల ప్రయోగాన్ని కూడా పర్యవేక్షించింది. ఇండియన్ రిమోట్ సెన్సింగ్, ఇండియన్ రీజినల్ నావిగేషన్ శాటిలైట్ సిస్టమ్ ప్రోగ్రామ్‌లకు ప్రాజెక్ట్ మేనేజర్,డిప్యూటీ ప్రాజెక్ట్ డైరెక్టర్,అసోసియేట్ ప్రాజెక్ట్ డైరెక్టర్‌గా కూడా ఆమె పనిచేసింది. ఆమె ప్రత్యేకత ఉపగ్రహ చెక్అవుట్ వ్యవస్థలు,ఇది అంతరిక్షంలో ఉన్నప్పుడు ఉపగ్రహం యొక్క పనితీరును గమనిస్తుంది. ఇప్పుడు,ఇస్రోలో సీనియర్-మోస్ట్ ఉమెన్ ఆఫీసర్‌గా,అనురాధ అక్కడ పనిచేసే మహిళలందరికీ,అందులో భాగం కావాలనుకునే ఇతరులకు ప్రేరణగా మారింది.

## పురస్కారాలు

* అంతరిక్ష శాస్త్ర రంగంలో చేసిన సేవలకు ఆస్ట్రోనాటికల్ సొసైటీ ఆఫ్ ఇండియా 2003 స్పేస్ గోల్డ్ మెడల్ అవార్డు

* IEI యొక్క నేషనల్ డిజైన్ అండ్ రీసెర్చ్ ఫోరం (NDRF) చేత 2011 సుమన్ శర్మ అవార్డు
* 2012 ASI- ఇస్రో మెరిట్ అవార్డు స్వదేశీ కమ్యూనికేషన్ అంతరిక్ష నౌకను గ్రహించినందుకు
* GSAT-12 యొక్క సాక్షాత్కారానికి జట్టు నాయకుడిగా ఉన్నందుకు 2012 ఇస్రో టీం అవార్డు 2012 

## ప్రస్తావనలు

వర్గం:జీవిస్తున్న ప్రజలు
వర్గం:1961 జననాలు
వర్గం:ఇస్రో ఉద్యోగులు
స్వామి (1977 సినిమా)

**స్వామి** 1977లో విడుదలైన హిందీ చలనచిత్రం. 1949లో వచ్చిన బెంగాళీ సినిమా *స్వామి* అధారంగా బసు ఛటర్జీ దర్శకత్వం వహించిన ఈ చిత్రంలో షబానా అజ్మీ, విక్రమ్, గిరీష్ కర్నాడ్, ఉత్పల్ దత్ తదితరులు నటించగా హేమా మాలిని, ధర్మేంద్ర అతిథి పాత్రల్లో కనిపించారు. దహిసార్, దహిసర్ నది పరివాహక ప్రాంతంలో దీనిని చిత్రీకరించారు.

## కథ
"సౌదామిని" (షబానా అజ్మీ) సాహిత్యం ఉన్న మక్కువతో ఉన్నత విద్యను చదవాలనుకుంటున్న గ్రామీణ యువతి. తన ఆశయాన్ని మేనమాయ (ఉత్పల్ దత్) కూడా సమర్ధిస్తుంటాడు. కానీ సౌదామిని తల్లి (సుధా శివపురి)కి తన కూతురుకి పెళ్ళిచేయాలనుకుంటుంది. పక్కింట్లో ఉంటూ తన మేనమామకోసం కలకత్తా నుండి పుస్తకాలు తెచ్చిస్తున్న జమిందారు కుమారుడు నరేంద్ర (విక్రమ్) ని సౌదామిని ప్రేమిస్తుంది. కానీ, సమీప గ్రామానికి చెందిన గోధుమ వ్యాపారి "ఘన్శ్యామ్" (గిరీష్ కర్నాడ్) తో సౌదామిని ఇష్టానికి వ్యతిరేకంగా వివాహం జరుగుతుంది. సౌదామినికి అత్తవారింట్లో ఎలాంటి అనుభవాలు ఎదురయ్యాయి, ఆమె కొత్తఇంటిలో జీవితానికి అలవాటు పడటానికి ఎలా కష్టపడిందన్నది మిగతా సినిమా.

## నటవర్గం
* షబానా అజ్మీ (సౌదామిని *మిని*)
* గిరీష్ కర్నాడ్ (ఘన్‌శ్యామ్)
* ఉత్పల్ దత్ (మిని మేనమామ)
* విక్రమ్ (నరేంద్ర *నరేన్*)
* సుధా శివపురి (మిని తల్లి)
* శశికళ (ఘన్‌శ్యామ్ మారు తల్లి)
* ప్రీతి గౌంగూలి (చారు దేవి)
* హేమా మాలిని (డ్యాన్సర్, అతిథి పాత్ర)
* ధర్మేంద్ర (డ్యాన్సర్, అతిథి పాత్ర)

## సాంకేతికవర్గం
* స్క్రీన్ ప్లే, దర్శకత్వం: బసు ఛటర్జీ
* నిర్మాత: జయా చక్రవర్తి
* కథ: శతర్ చంద్ర ఛటర్జీ
* మాటలు: మను భండారి
* సంగీతం: రాజేష్ రోషన్
* పాటలు: అమీత్ ఖన్నా
* ఛాయాగ్రహణం: కె.కె. మహజన్

## అవార్డులు
### గెలుపొందినవి
* 1977: ఉత్తమ ప్రజాదరణ పొందిన సినిమాగా భారత జాతీయ చలనచిత్ర పురస్కారం
* 1978: ఫిలింఫేర్ ఉత్తమ నటి అవార్డు - షబానా ఆజ్మీ
* 1978: ఫిలింఫేర్ ఉత్తమ దర్శకుడు అవార్డు - బసు ఛటర్జీ
* 1978: ఫిలింఫేర్ ఉత్తమ కథా రచయిత అవార్డు - శరత్ చంద్ర ఛటర్జీ

### నామినేట్ అయినవి
* 1978: ఫిలింఫేర్ ఉత్తమ చిత్రం అవార్డు
* 1978: ఫిలింఫేర్ ఉత్తమ సంగీత దర్శకుడు అవార్డు - రాజేష్ రోషన్
* 1978: ఫిలింఫేర్ ఉత్తమ గాయకుడు అవార్డు - కె. జె. ఏసుదాసు (కా కరూన్ సజ్నీ ఆయే నా బాలం)

## మూలాలు

## ఇతర లంకెలు
* Review at Filmi Geek
* 

వర్గం:హిందీ సినిమాలు
వర్గం:గిరీష్ కర్నాడ్ సినిమాలు
వర్గం:షబానా అజ్మీ నటించిన సినిమాలు
వర్గం:జాతీయ ఉత్తమ ప్రజాదరణ పొందిన సినిమా పురస్కార విజేతలు
2019 క్రికెట్ ప్రపంచ కప్ అధికారులు

2019 క్రికెట్ ప్రపంచ కప్  మ్యాచ్ అధికారులను అంపైర్ సెలెక్షన్ ప్యానెల్ ఎంపిక చేసింది.  సమాచారం ఏప్రిల్ 26, 2019 న విడుదల చేశారు . ప్రపంచ కప్‌లో అధికారికంగా వ్యవహరించడానికి 16 అంపైర్లను అంపైర్  ప్యానెల్ ఎంపిక చేసింది: 16 మంది అంపైర్లలో నలుగురు ఆస్ట్రేలియా నుండి, ఐదుగురు ఇంగ్లాండ్ , ఆసియా నుండి నలుగురు, న్యూజిలాండ్ , దక్షిణాఫ్రికా, వెస్టిండీస్ నుండి ఒక్కొక్కటి.

## అంపైర్లు
ఎంపిక చేసిన అంపైర్లలో, వారిలో పన్నెండు మంది ఐసిసి అంపైర్ల ఎలైట్ ప్యానెల్కు చెందినవారు కాగా, మిగిలిన నలుగురు ఇంటర్నేషనల్ ప్యానెల్ ఆఫ్ అంపైర్లు.

## మూలాలు

వర్గం:క్రికెట్ ప్రపంచ కప్
ముంతాజ్ అహ్మద్ ఖాన్

**ముంతాజ్‌ అహ్మద్‌ ఖాన్‌**, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున చార్మినార్ శాసనసభ నియోజకవర్గ  శాసన సభ్యుడిగా ప్రాతినిధ్యం వహిస్తున్నాడు.  తెలంగాణ శాసనసభలో పన్నెల్ స్పీకర్ బాధ్యతలను కూడా ఆయన నిర్వర్తిస్తున్నాడు.

## జననం, విద్యాభ్యాసం
ముంతాజ్‌ అహ్మద్‌ ఖాన్‌ 1948, జూలై 1న గులాం గౌస్ ఖాన్ - మహమూదా బేగం దంపతులకు తెలంగాణ రాష్ట్ర రాజధాని హైదరాబాదులో జన్మించాడు. బి.ఎస్సీ. చదివాడు.

## వ్యక్తిగత జీవితం
ముంతాజ్‌ అహ్మద్‌ ఖాన్‌ కు మహమ్మదీ సుల్తానా ఖాన్ తో వివాహం జరిగింది. వారికి ముగ్గురు కుమారులు, ఇద్దరు కుమార్తెలు ఉన్నారు.

## రాజకీయ విశేషాలు
ముంతాజ్ ఖాన్ ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున 1994 నుండి 2018 వరకు ఐదుసార్లు యాకుత్‌పురా అసెంబ్లీ నియోజకవర్గ శాసనసభ్యుడిగా గెలుపొందాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ అభ్యర్థిగా యకాత్పురా నియోజకవర్గం నుంచి పోటీ చేసి సమీప భారతీయ జనతా పార్టీ అభ్యర్థి రూప్ రాజ్ పై 34,423 ఓట్ల మెజారిటీ తో గెలుపొందాడు. 2018 లో జరిగిన తెలంగాణ ముందస్తు ఎన్నికల్లో ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ పై పోటీ చేసి సమీప భారతీయ జనతా పార్టీ అభ్యర్థి ఉమ మహేంద్ర పై 32,587 ఓట్ల మెజారిటీతో గెలుపొందాడు. 2021, అక్టోబర్‌ 5న తెలంగాణ అసెంబ్లీలో ప్యానెల్‌ స్పీకర్‌గా పని చేశాడు.

## మూలాలు

వర్గం:1948 జననాలు
వర్గం:జీవిస్తున్న ప్రజలు
వర్గం:తెలంగాణ రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:ఆల్ ఇండియా మజ్లిస్ ఎ ఇత్తెహాదుల్ ముస్లిమీన్
వర్గం:హైదరాబాదు జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
ఏజెంట్ సాయి శ్రీనివాస ఆత్రేయ

ఏజెంట్‌ సాయి శ్రీనివాస ఆత్రేయ 2019 జూన్ 21 న విడుదలైన కామెడీ ఇన్వెస్టిగేటివ్‌ థ్రిల్లర్‌ తెలుగు సినిమా.నెల్లూరు  కు చెందిన ఒక నేర పరిశోధకుడి నేపధ్యంగా ఈ కథ సాగుతుంది. ఇందులో దాదాపు అందరూ కొత్త నటులు నటించారు.

## కథ
ఆత్రేయ అనే యువకుడు ఉత్తర భారతదేశంలో ఉండగా తల్లి మరణవార్త గురించి తెలుస్తుంది. అతను హుటాహుటిన నెల్లూరులో తన ఇంటికి చేరుకునే సరికే తల్లి అంత్యక్రియలు జరిగిపోయి ఉంటాయి. కొన్ని నెలల తర్వాత అతను నెల్లూరులో నేరపరిశోధకుడిగా (డిటెక్టివ్) అవతారం ఎత్తుతాడు. అతని దగ్గర సహాయకురాలిగా చేరుతుంది ఒక అమ్మాయి. ఇద్దరూ కలిసి చిన్న చిన్న కేసులు పరిశోధించి పొట్టపోసుకుంటుంటారు. ఒకానొక కేసులో ఆత్రేయ జైలు పాలవుతాడు. ఆ జైల్లో ఒక వృద్ధుడు అతన్ని కలిసి తన పేరు మారుతీ రావు అనీ, తన కుమార్తెను ఒంగోలులో ఎవరో ముగ్గురు అత్యాచారం చేసి చంపేశారనీ, అది అడగడానికి వచ్చిన తనని మరో కేసులో ఇరికించారని చెబుతాడు. 

## తారాగణం
* నవీన్‌ పొలిశెట్టి
*శ్రుతి శర్మ
* సుహాస్‌
* సందీప్ రాజ్
* కృష్ణేశ్వర రావు
* అప్పాజీ అంబరీష దర్భా

## సాంకేతికవర్గం

* **నిర్మాణ సంస్థ:** స్వధర్మ్‌ ఎంటర్‌టైన్‌మెంట్‌
* **కళ:** క్రాంతి ప్రియం
* **కథనం:** నవీన్‌ పొలిశెట్టి, స్వరూప్‌ ఆర్‌ఎస్‌జె
* **సంగీతం:** మార్క్‌ కె. రాబిన్‌
* **కూర్పు:** అమిత్‌ త్రిపాఠి 
* **ఛాయాగ్రహణం:** సన్నీ కూరపాటి 
* **నిర్మాత:** రాహుల్‌ యాదవ్‌ నక్కా 
* **కథ, మాటలు, దర్శకత్వం:** స్వరూప్‌ ఆర్‌ఎస్‌జే

## మూలాలు

## బయటి లంకెలు

వర్గం:2019 తెలుగు సినిమాలు
సూత్రధార్ (1987 సినిమా)

**సూత్రధార్** 1987లో విడుదలైన హిందీ చలనచిత్రం. చంద్రకాంత్ జోషి దర్శకత్వం వహించిన ఈ చిత్రంలో స్మితా పాటిల్, గిరీష్ కర్నాడ్, నానా పటేకర్ ముఖ్యపాత్రల్లో నటించారు. స్మితా పాటిల్ మరణించిన తరువాత విడుదలైన ఈ చిత్రం, ఆవిడ జ్ఞాపకార్థంగా నిలిచింది.

## కథ
గ్రామంలోని జమీందారు గ్రామస్తులపై దౌర్జన్యాలు చేస్తుంటాడు. యువకుడైన కుమార్ జమీందారు తీరును చూసి సహించలేకపోతాడు. కుమార్ కు ఉపాధ్యాయుడిగా ఉద్యోగం వస్తుంది. పాఠశాల ప్రధానోపాధ్యాయుడి ఏకైక కుమార్తె, కుమార్ చిన్ననాటి స్నేహితురాలైన ప్రేర్ణ కలకత్తాలో చదివు పూర్తిచేసుకొని వస్తుంది. జమీందార్‌కు వ్యతిరేకంగా నిలబడటానికి సిద్ధంగా ఉన్న కుమార్ ధైర్యానికి, దృఢ నిశ్చయానికి ముగ్దురాలైన ప్రేర్ణ అతన్ని మెచ్చుకుంటుంది. గ్రామ సంక్షేమం కోసం ఒక సంస్థను ఏర్పాటు చేయడానికి యువకులను చేర్చే ప్రయత్నంలో ఆమె కుమార్‌తో కలిసి పనిచేస్తుంది. వాళ్ళిద్దరు వివాహం చేసుకుంటారు. గ్రామంలో జరిగే ఎన్నికల్లో గ్రామపెద్ద పదవికి కుమార్ పోటీ చేస్తాడు. తాను ఎక్కువగా అసహ్యించుకునే వ్యక్తిగా కుమార్ మారబోతున్నాడని ప్రేర్ణ గుర్తిస్తుంది.

## నటవర్గం
* గిరీష్ కర్నాడ్ (జమీందారు)
* స్మితా పాటిల్ (ప్రేరణ)
* నానా పటేకర్ (కుమార్) 
* గజానన్ జాగీర్దార్ (ప్రధానోపాధ్యాయుడు) 
* ఆశాలత (బేల)
* నీలు పూలే
* మధు కాంబికర్
* కమళాకర్ సారంగ్
* శ్రీకాంత్ మోగే
* సుధీర్ దేవి

## సాంకేతికవర్గం
* దర్శకత్వం: చంద్రకాంత్ జోషి
* నిర్మాత: పుండాలిక్ చోపాడే, వాసుదేవ్ దేశింకర్, సంజీవ్ కులకర్ణి, రాజేంద్ర ఓస్వాల్, వైశాలి పరేఖ్
* కథ & స్క్రీన్ ప్లే: విజయ్ కువలేకర్
* మాటలు: వసంత దేవ్
* సంగీతం: సుధీర్ మోఘే
* ఛాయాగ్రహణం: దేబు దేయోధర్
* నిర్మాణ సంస్థ: వర్తమాన్ ఫిల్మ్స్

## మూలాలు

## ఇతర లంకెలు
*

వర్గం:1987 సినిమాలు
వర్గం:హిందీ సినిమాలు
వర్గం:గిరీష్ కర్నాడ్ సినిమాలు
సయ్యద్ అహ్మద్ పాషా ఖాద్రి

**సయ్యద్‌ అహ్మద్‌ పాషా ఖాద్రి** (1953 జూన్ 22 – 2026 ఫిబ్రవరి 3), తెలంగాణ రాష్ట్రానికి చెందిన రాజకీయ నాయకుడు. ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ తరపున యాకుత్‌పురా శాసనసభ నియోజకవర్గ శాసన సభ్యుడిగా ప్రాతినిధ్యం వహించాడు.

## జననం, విద్యాభ్యాసం
సయ్యద్‌ అహ్మద్‌ పాషా ఖాద్రి 1954, సెప్టెంబరు 15న సయ్యద్ ముర్తుజా పాషా క్వాద్రీ - సయ్యదా అమతుల్ కరీం దంపతులకు తెలంగాణ రాష్ట్ర రాజధాని హైదరాబాదులో జన్మించాడు. పదవ తరగతి వరకు చదువుకున్నాడు.

## వ్యక్తిగత జీవితం
సయ్యద్‌ అహ్మద్‌ పాషా ఖాద్రికి సయ్యదా అజ్గర్ ఉన్నిసాతో వివాహం జరిగింది. వారికి ఒక కుమారుడు, ఇద్దరు కుమార్తెలు ఉన్నారు.

## రాజకీయ విశేషాలు
సయ్యద్‌ అహ్మద్‌ పాషా ఖాద్రి 1986 నుండి 1991 వరకు గ్రేటర్ హైదరాబాద్ మున్సిపల్ కార్పోరేషన్కు కార్పోరేటర్ గా పనిచేశాడు. ఈయన 2004 నుంచి 2014 వరకు చార్మినార్ నియోజకవర్గ శాసనసభ్యుడిగా పోటీచేసి గెలుపొందాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ అభ్యర్థిగా చార్మినార్ నియోజకవర్గం నుంచి పోటీచేసి సమీప తెలుగుదేశం పార్టీ అభ్యర్థి బాషీత్ పై 36,615 ఓట్ల మెజారిటీ తో గెలుపొందాడు. 2018లో జరిగిన తెలంగాణ ముందస్తు ఎన్నికల్లో ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ పార్టీ పై పోటీ చేసి సమీప తెలంగాణ రాష్ట్ర సమితి పార్టీ అభ్యర్థి శాం సుందర్ రెడ్డి పై 46,978 ఓట్ల మెజారిటీతో గెలుపొందాడు. 

## పదవులు
* 1986 - 1991: కార్పోరేటర్, గ్రేటర్ హైదరాబాద్ మున్సిపల్ కార్పోరేషన్

## ఇతర వివరాలు
ఇరాక్, జోర్డాన్, పాలస్తీనా, సౌదీ అరేబియా, యునైటెడ్ కింగ్‌డమ్‌ మొదలైన దేశాలు సందర్శించాడు.

## మరణం
కొంతకాలంగా కిడ్నీ సంబంధిత వ్యాధితో బాధపడుతున్న సయ్యద్ అహ్మద్ పాషా ఖాద్రీ హైదరాబాదులోని ఓవైసీ ఆసుపత్రిలో చికిత్స పొందుతూ 72 ఏళ్ల వయస్సులో 2026 ఫిబ్రవరి 3న కన్నుమూసాడు.

## మూలాలు

వర్గం:1954 జననాలు
వర్గం:2026 మరణాలు
వర్గం:తెలంగాణ రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:ఆల్ ఇండియా మజ్లిస్ ఎ ఇత్తెహాదుల్ ముస్లిమీన్
వర్గం:హైదరాబాదు జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
అడెర్మాటోగ్లిఫియా వ్యాధి

అడెర్మాటోగ్లిఫియా అనేది చాలా అరుదైన జన్యుపరమైన వ్యాధి. ఒక వ్యక్తికి వేలిముద్రలు లేకుండా చేస్తుంది . ప్రపంచవ్యాప్తంగా  నాలుగు  కుటుంబాలు మాత్రమే విస్తరించింది  ఉంది.

2011 లో, స్విట్జర్లాండ్‌కు చెందిన వ్యక్తి వేలిముద్రలు లేని కేసును  కనుగొన్నట్లుగా  ప్రచురించబడింది. 
ఈ వ్యాధి వల్ల  పెద్ద సమస్య ఉందని వైద్య నిపుణులు వెల్లడించారు. 

## మూలాలు


వర్గం:వ్యాధులు
వర్గం:జన్యు వ్యాధులు